# Laila Chaabi, guanyadora del premi Josep Oliva a la cultura i tradició pageses 2022

### Chaabi s’encarrega de l’hort de Cal Pastera i és ****mentora i tutora pedagògica**** dels Serveis Agrícoles de l’Hort Pedagògic de Can Comas al Prat, al Parc Agrari del Baix Llobregat. Aposta per recuperar el valor d’una alimentació sana, treballar per a una horta de qualitat i promoure el consum responsable.

**Laila Chaabi**ha estat la guanyadora del **premi Josep Oliva** a la cultura i tradició pageses 2022 després de la deliberació del jurat, que es va reunir el passat 17 de novembre.

Aquest premi es lliura en el marc de la Fira Avícola del Prat i reconeix les persones i entitats catalanes que treballen per a la difusió cívica i cultural dels valors de la pagesia, com a referents de sostenibilitat territorial i de transformació social i econòmica. Porto el nom de Josep Oliva, en memòria del pagès del Prat que va lluitar per recordar les tradicions agrícoles locals.

Chaabi s’encarrega de l’hort de [**Cal Pastera**](https://www.instagram.com/calpastera_eco/), ubicat a Sant Boi de Llobregat, on produeix horticultura ecològica. A més, és **mentora i tutora pedagògica** dels Serveis Agrícoles de l’Hort Pedagògic de Can Comas al Parc Agrari del Baix Llobregat, al Prat. El jurat ha destacat aquesta tasca educadora que Chaabi porta a terme i ha valorat que està transmetent una manera d’entendre la pagesia que aposta per recuperar el valor d’una alimentació sana, treballar per a una horta de qualitat i promoure el consum responsable.

El jurat també ha considerat el**gènere**i la**joventut**de Chaabi i haassenyalat que és un agent actiu en la**visualització de la dona al món de la pagesia**. Representants del govern municipal de l’Ajuntament del Prat de Llobregat, del Parc Agrari del Baix Llobregat, del Centre d’Estudis Comarcals del Baix Llobregat, de Planificació Acadèmica i Mobilitat, de l’Àrea Territorial de la Unió de Pagesos de Catalunya i de l’Institut Les Salines del Prat de Llobregat han conformat el jurat d’aquesta edició.